Komission päätös, tehty 17 päivänä joulukuuta 1996, ulkorajoilla suoritettavien eläinlääkärintarkastusten järjestelmän parantamiseen vuonna 1997 tähtäävän Ruotsin esittämän ohjelman hyväksymisestä ja yhteisön rahoitusosuuden vahvistamisesta (Ainoastaan ruotsinkielinen teksti on todistusvoimainen)



Virallinen lehti nro L 012 , 15/01/1997 s. 0040 - 0041



KOMISSION PÄÄTÖS, tehty 17 päivänä joulukuuta 1996, ulkorajoilla suoritettavien eläinlääkärintarkastusten järjestelmän parantamiseen vuonna 1997 tähtäävän Ruotsin esittämän ohjelman hyväksymisestä ja yhteisön rahoitusosuuden vahvistamisesta (Ainoastaan ruotsinkielinen teksti on todistusvoimainen) (97/31/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/ETY (2), ja erityisesti sen 38 artiklan, sekä katsoo, että sisämarkkinoiden toteuttamisen vuoksi ulkorajoilla suoritettavien eläinlääkärintarkastusten tehostaminen kuuluu yhteisön ensisijaisiin toimiin, Ruotsin viranomaiset ovat esittäneet komissiolle ohjelman, jonka tarkoituksena on parantaa ulkorajoilla suoritettavien eläinlääkärintarkastusten järjestelmää vuonna 1997, kyseinen ohjelma mainitaan yhteisön rahoitukseen vuonna 1997 oikeutettujen ulkorajoilla suoritettavia eläinlääkärintarkastuksia koskevan järjestelmän parantamiseen tarkoitettujen ohjelmien luettelossa, sellaisena kuin se on vahvistettuna komission päätöksessä 96/729/EY (3), ottaen huomioon kyseisen ohjelman merkitys yhteisön tavoitteiden toteuttamisen kannalta yhteisön rahoitusosuus olisi vahvistettava 50 prosentiksi Ruotsille aiheutuneista kuluista, mutta kuitenkin enintään 1 450 000 ecuksi; yhteisön rahoitusosuus myönnetään sillä edellytyksellä, että suunnitellut toimet toteutetaan ja viranomaiset toimittavat kaikki tarvittavat tiedot määrätyissä määräajoissa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Ulkorajoilla suoritettavien eläinlääkärintarkastusten järjestelmän parantamiseen tähtäävä Ruotsin esittämä ohjelma, jonka tiivistelmä on tämän päätöksen liitteessä, hyväksytään 1 päivän tammikuuta 1997 ja 31 päivän joulukuuta 1997 väliseksi ajanjaksoksi. 2 artikla Ruotsin on saatettava voimaan 1 artiklassa tarkoitetun ohjelman täytäntöönpanoon tarvittavat lait, asetukset ja hallinnolliset määräykset 1 päivänä tammikuuta 1997. 3 artikla 1. Yhteisön rahoitusosuudeksi vahvistetaan 50 prosenttia Ruotsille ohjelman täytäntöönpanosta aiheutuneista kuluista, mutta kuitenkin enintään 1 450 000 ecua. 2. Yhteisön rahoitusosuus myönnetään sen jälkeen, kun - komissiolle on toimitettu vuosineljänneksittäin kertomus ohjelman edistymisestä sekä aiheutuneista menoista - komissiolle on toimitettu viimeistään 1 päivänä kesäkuuta 1998 loppukertomus ohjelman teknisestä toteutuksesta ja aiheutuneisiin menoihin liittyvät tositteet. 4 artikla Tämä päätös on osoitettu Ruotsin kuningaskunnalle. Tehty Brysselissä 17 päivänä joulukuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 329, 19.12.1996, s. 55 LIITE RUOTSIN OHJELMAN TIIVISTELMÄ (1) 1. TUKHOLMA (satama) - Elintarvikkeiksi tarkoitetut tuotteet >TAULUKON PAIKKA> 2. ARLANDA (lentokenttä) - Kaikki tuotteet ja elävät eläimet >TAULUKON PAIKKA> 3. KARLSKRONA (satama) - Kaikki tuotteet >TAULUKON PAIKKA> 4. YSTAD (satama) - Kaikki tuotteet >TAULUKON PAIKKA> 5. HELSINGBORG (satama) - Kaikki tuotteet >TAULUKON PAIKKA> 6. GÖTEBORG (satama) - Kaikki tuotteet ja elävät eläimet >TAULUKON PAIKKA> 7. LANDVETTER (lentokenttä) A. Kaikki tuotteet ja pienet eläimet >TAULUKON PAIKKA> B. Suuret eläimet >TAULUKON PAIKKA> 8. WALLHAMN (satama) - Elintarvikkeiksi tarkoitetut tuotteet >TAULUKON PAIKKA> (1) Luvut ovat Ruotsin kruunuina.